Otho

Si Marcus Otho (; ipinanganak na Marcus Salvius Otho; 28 Abril 32 – 16 Abril 69) ay isang emperador ng Imperyong Romano na namuno ng tatlong buwan mula 15 Enero hanggang 16 Abril 69. Siya ang ikalawang emperador ng Taon ng Apat na Emperador. Siya ay kasapi ng isang maharalikang pamilyang Etruscan at sa simula ay kaibigan at kortero ni Nero hanggang sa epektibong ipatapon sa pagkagobernador ng malayong probinsiya ng  Lusitania noong 58 CE pagkatapos ng pakikipagrelasyon ni Nero sa kanyang asawang si  Poppaea Sabina. Pagkatapos ng isang katamtamang pamumuno sa probinsiya, siya ay nakipagugnayan ka Galba na gobernador ng kapitbahay na Hispania Tarraconensis noong mga pag-aalsa nang taong 68. Sinamahan niya si Galba sa kanyang pagmamartsa sa Roma ngunit nag-alsa at pinaslang si Galba sa simula nang sumunod na taon. Namana niya ang problema ng pag-aalsa ni Vitelio na komandante ng hukkbo ng Germania Inferior at pinangunahan ang isang malaking puwersa na humarap sa hukbo ni Vitelo sa Labanan ng Bedriacum. Pagkatapos nang kamatayan ng kanyang hukbong 40,000 at pag-urong ng kanyang puwersa, si Otho ay nagpatiwakal kesa patuloy na lumaban at si Vitelio ay prinoklamang emperador ng Imperyong Romano.

Kategorya:Mga emperador ng Imperyong Romano